Межи первыма лагерниками было новинарѣ з севлюшской новинкы «Тиса» въедно з редактором Василем Сцитовскым, пак священникы, учителѣ и т.п. Часопис «Тиса», по думцѣ правительства, загрожовав «публичный лад та безпеку, як і інші інтереси нашої держави... з окрема зі змісту статей ‘Хлѣба и роботы, а не летучок’» и др... Лагер ся став мѣстом интернованя ай Русинов русинской и русофилской орьентации. Охранну службу в лагру забеспечовали члены Карпатской Сѣчи. Еще еден лагер быв под Свалявов, про западны округы. Прокурор Велико-Березнянского округа жадав сурову кару про газдыню Елизавету Проскопф за ей слова: «Волошин дурный и цѣла влада дурна».